A police.hu beszámolója szerint a rendőrség a készenléti rendőrséggel, a NAV-val, a BKK-val és az Innovációs és Technológiai Minisztériummal együtt átfogó ellenőrzést tartott a budapesti bulinegyedben november 15-én és 17-én.

A cél az volt, hogy a szórakozóhelyek környékén előforduló bűncselekmények ellen lépjenek fel, valamint kiszűrjék az engedély nélkül dolgozó taxisokat. Nézzük a mérleget:

elfogtak egy körözött férfit és négy személyt kábítószer birtoklása gyanúja miatt

egy férfit előállítottak, aki kivonta magát a rendőri intézkedés alól

két személlyel szemben közbiztonságra különösen veszélyes eszköz birtoklása miatt szabálysértési eljárás indult

összesen 54 taxist ellenőriztek, melyekből 27 esetben indítottak eljárást különböző engedélyek hiánya miatt, valamint 26 járművezető ellen szabálysértési eljárást kezdeményezték

az akciósorozat alatt összesen 186 esetben intézkedtek.

Azt írják, hogy a rendőrség a következő időszakban is folytatja az ellenőrzéseket Terézvárosban, Erzsébetvárosban és a Belvárosban.